  Виталий Пронин Удмуртиысь Нылпиослэсь правооссэс утёнъя оскем мурт Ольга Авдеева пиналъёсты кышкытлыклэсь утён вылысь нимысьтыз акция радъя. Чакламын юзырес интыосты шараяны-эскерыны: шудон площадкаосты, аттракционъёсты, азбаръёсты, сюрес вамен лэзьымтэ азьтӥ выжон интыосты, музъемысь усьтэм люкъёсты, липетысь ошиськись йӧосты но мукетсэ.Анай-атайёсты, волонтёръёсты котыр эскериськыны но акцие мылысь-кыдысь пыриськыны ӧтё. Кытын ке маке умойтэм шуыса адӟиськоды ке, жингыртэ 8(3412) 571-049, 571-027 номеръёсъя яке гожтэ таӵе электрон почтае: AvdeevaUp@yandex.ru. Вань вазиськонъёсты соку ик эскерозы, соосъя ужрадъёс кутозы.Елена Сараматова  